Le Voyage à Paimpol (film)

Le Voyage à Paimpol (Ar Veaj da Bempoull e brezhoneg) zo ur film gallek, sevenet gant ar filmaozour stadunanat John Berry e 1985.

Fichenn deknikel
 Doare : Komedienn dramaek,
 Skoazellerien-sevener : Bernard Granger ha Sylvaine Landon,
 Senario : John Berry ha Josiane Lévêque, azasaet diwar ar romant Le Voyage à Paimpol (1980) gant Dorothée Letessier,
 Divizoù : Josiane Lévêque,
 Kevredadoù produiñ : Alliance Film et Communication, Centre National de la Cinématographie (Pariz), FR3 Cinéma, Jomy Productions,
 Produourien : Myriam Boyer ha Dominique Laurent,
 Rener produiñ : Michèle Plaa,
 Kevredad dasparzhañ : Visa Films,
 Rener ar skeudenniñ : Bernard Zitzermann,
 Ijinour ar son : Henri Roux,
 Aozer ar sonerezh orin : Serge Franklin,
 Kinklour : Olivier Paultre,
 Dilhataerez : Anne Schotte,
 Farderez : Christiane Sauvage,
 Perukenner : Michel Demonteix,
 Frammer : Jean-Bernard Bonis,
 Prantad filmañ : adalek ar 4 a viz C'hwevrer betek an 23 a viz Meurzh 1985,
 Lec'hioù filmañ : Pempoull (Aodoù-an-Arvor),
 Deiziad dont e-maez : 27 a viz Du 1985 (),
 Padelezh : 88'.

An danvez
Kejet o devoa Joël ha Maryvonne an eil gant egile e Sant-Brieg, el labouradeg m'edont o labourat. P'en em gavas dougerez e plegas Maryvonne da youl Joël hag eurediñ a rejont. Ober a rejont o annez er c'horn-bro ha paket e voe ar c'houblad gant troenn ar vuhez voutin : o faotrig Tito, an ti, ar stourmoù el labouradeg. Ne oa ket ar vuhez he devoa soñjet Maryvonne kaout. Diviet. Ma ra he mennozh mont da-gaout Jean-François, ar c'hazetenner a oa deuet da sevel pennadoù evit Ouest-France diwar-benn an harz-labour en he labouradeg. Piket he c'halon gant Jean-François e tap-hi ur c'harr-boutin hag a gas anezhi da Bempoull...

Roll ar gomedianed
 Myriam Boyer : Maryvonne,
 Michel Boujenah : Joël,
 Jean-François Garreaud : Jean-François,
 Dora Doll : mamm Maryvonne,
 Michèle Brousse : Béatrice,
 Catherine d'At : Irène,
 Arny Berry : Tito, mab Joël ha Maryvonne,
 Francis Lemaire : Chapeau,
 Josiane Lévêque : Arlette,
 Jean-Paul Muel : Chouchou, ar mestr-micherour,
 Chantal Neuwirth : Lili,
 André Rouyer : tad Maryvonne,
 Hélène Batteux, Penny Fairclough, François Gamard, Christine Gour, Guinguin, Evane Hanska, Vincent Hervé, Marion Hingant, Arnaud Labbé, Robert Mazet, Dominique Micaleff, Isabelle Pirot, Bertrand Rosselli, Valérie Traverse ha Gérard Zimmermann.

Liamm diavaez
 Le Voyage à Paimpol war Internet Movie Database

Notennoù ha daveennoù

Rummad:Filmoù 1985
Rummad:Filmoù bet filmet e Breizh
Rummad:Filmoù Bro-C'hall
Rummad:Filmoù gallek